5.3. Valsts budžeta izdevumi

**Valsts budžeta izdevumi** 2021. gadā plānoti 10 758,9 milj. *euro* apmērā. Izdevumu palielinājums, salīdzinot ar 2020. gada plānu, ir 7,4% jeb 744,1 milj. *euro*.

***5.2. attēls* Valsts budžeta izdevumi atbilstoši funkcionālajām kategorijām no 2020. līdz 2023. gadam, milj. *euro***

*Saskaņā ar izdevumu klasifikāciju atbilstoši funkcionālajām kategorijām* 2021. gadā no kopējiem valsts budžeta izdevumiem novirzīti:

*veselībai* 1 356,3 milj. *euro* jeb 12,6% no kopējiem valsts budžeta izdevumiem, kas salīdzinājumā ar 2020. gadā plānoto ir par 171,6 milj. *euro* jeb 14,5% vairāk. Palielinājums galvenokārt saistīts ar papildu finansējuma piešķiršanu ārstniecības personu darba samaksas pieauguma nodrošināšanai, veselības aprūpes pakalpojumu (pacientu līdzmaksājumu kompensācija, ambulatorai ārstēšanai paredzēto zāļu iegādes izdevumu kompensācija) nodrošināšanai trūcīgām pilngadīgām personām saistībā ar trūcīgas mājsaimniecības ienākumu sliekšņa paaugstināšanu, kā arī lai nodrošinātu reģionālo slimnīcu intensīvās terapijas nodaļu paplašināšanu, izolācijas boksu izveidi pacientu plūsmu nodalīšanai Covid-19 krīzes pārvarēšanai un ekonomikas atlabšanai u.c.;

*sociālajai aizsardzībai* 3 763,8 milj. *euro* jeb 35,0%, kas salīdzinājumā ar 2020. gadā plānoto ir par 249,4 milj. *euro* jeb 7,1% vairāk. Palielinājums galvenokārt saistīts ar papildu piešķirto finansējumu atbalstam minimālo ienākumu palielināšanai saistībā ar Satversmes tiesas spriedumiem labklājības jomā (minimālo pensiju paaugstināšanai, valsts sociālā nodrošinājuma pabalsta apmēra pārskatīšanai, ar valsts sociālā nodrošinājuma pabalsta un pensiju apmēru pārskatīšanu saistītiem pakalpojumiem, atbalstam bērniem apgādnieka nāves gadījumā, IT sistēmu pielāgošanai), kā arī 2020. gadā veiktās pensiju indeksācijas nodrošināšanu 2021. gadā u.c.;

*aizsardzībai* 729,1 milj. *euro* jeb 6,8%, kas salīdzinājumā ar 2020. gadā plānoto ir par 64,8 milj. *euro* jeb 9,8% vairāk. Palielinājums nodrošina Aizsardzības ministrijai budžeta izdevumus 2021. gadā vairāk kā 2,0% apmērā no IKP;

*vispārējiem valdības dienestiem* 1 593,1 milj. *euro* jeb14,8%, kas salīdzinājumā ar 2020. gadā plānoto ir par 103,8 milj. *euro* jeb 7,0% vairāk. Izdevumu pieaugums galvenokārt saistīts ar to, ka palielināti plānotie izdevumi iemaksām Eiropas Savienības budžetā, pašvaldību finanšu izlīdzināšanas fondam, zinātnisko institūciju zinātnes izcilības un snieguma finansējuma nodrošinājumam pētniecības specializācijas, izcilības un ietekmes stiprināšanai Covid-19 krīzes pārvarēšanai un ekonomikas atlabšanai. Palielināti izdevumi Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem u.c.;

*izglītībai* 822,7 milj. *euro* jeb 7,6%, kas salīdzinājumā ar 2020. gadā plānoto ir par 5,2 milj. *euro* jeb 0,6% vairāk. Paredzēts papildu finansējums pedagogu darba samaksas pieauguma grafika īstenošanai pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā, kā arī akadēmiskā personāla minimālo atlīdzības likmju paaugstināšanai saskaņā ar pedagogu darba samaksas paaugstināšanas grafiku. Samazināti izdevumi Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem u.c.;

*sabiedriskai kārtībai un drošībai* 651,0 milj. *euro* jeb 6,1%, kas salīdzinājumā ar 2020. gadā plānoto ir par 15,8 milj. *euro* jeb 2,5% vairāk. Palielinājums galvenokārt saistīts ar papildus piešķirto finansējumu Valsts robežsardzes un Valsts ugunsdzēsības un glābšanas dienesta amatpersonu ar speciālajām dienesta pakāpēm nodrošināšanai ar nepieciešamo formas tērpu” īstenošanai Covid-19 krīzes pārvarēšanai un ekonomikas atlabšanai. Palielināti izdevumi Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem u.c.;

*ekonomiskai darbībai* 1 586,5 milj. *euro* jeb 14,7%, kas salīdzinājumā ar 2020. gadā plānoto ir par 115,5 milj. *euro* jeb 7,9% vairāk, kas galvenokārt saistīts ar izdevumu pieaugumu budžeta resora “74.Gadskārtējā valsts budžeta izpildes procesā pārdalāmais finansējums” (turpmāk – budžeta 74.resors) 80.00.00 programmā “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma). Savukārt, ministriju budžetos izdevumi Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai samazinājušies;

*vides aizsardzībai* 51,7 milj. *euro* jeb 0,5%, kas salīdzinājumā ar 2020. gadā plānoto ir par 1,6 milj. *euro* jeb 3,1% vairāk;

*teritoriju un mājokļu apsaimniekošanai* 20,3 milj. *euro* jeb 0,2%;

*atpūtai, kultūrai un reliģijai* 184,4 milj. *euro* jeb 1,7%, kas salīdzinājumā ar 2020. gadā plānoto ir par 8,2 milj. *euro* jeb 4,7% vairāk, kas galvenokārt saistīts ar papildus piešķirto finansējumu VSIA “Latvijas Televīzija” un VSIA “Latvijas Radio” attīstībai pēc iziešanas no reklāmas tirgus, kā arī investīcijām Kultūras ministrijai Covid -19 krīzes pārvarēšanai un ekonomikas atlabšanai u.c.

*Saskaņā ar izdevumu klasifikāciju atbilstoši ekonomiskajām kategorijām* valsts budžeta izdevumu finansēšanai 2021. gadā 1 272,7 milj. *euro* jeb 11,8% no kopējiem izdevumiem paredzēts novirzīt *atlīdzībai*. Salīdzinot ar 2020. gadu izdevumi atlīdzībai palielinās par 4,4% jeb 53,3 milj. *euro*. Finansējums palielināts Aizsardzības ministrijai starptautisko operāciju un Nacionālo bruņoto spēku personālsastāva centralizētajam atalgojumam. Izdevumi atlīdzībai palielināti saistībā ar papildu finansējuma piešķiršanu tiesu darbinieku mēnešalgu palielināšanai, Prokuratūras darbinieku atalgojuma palielināšanai, Augstākās tiesas darbinieku atalgojuma palielināšanai, Satversmes tiesas administratīvās pārvaldības stiprināšanai, Korupcijas novēršanas un apkarošanas biroja amatpersonu (darbinieku) konkurētspējīgam atalgojumam, Tiesībsarga biroja kapacitātes stiprināšanai, Valsts kontroles revīziju rezultātu ietekmes stiprināšanai efektīvas, atbildīgas, pārredzamas publiskās pārvaldes attīstībai, Konkurences padomes kapacitātes stiprināšanai u.c.

Izdevumi *precēm un pakalpojumiem* 2021. gadā paredzēti 880,6 milj. *euro* jeb 8,2% no kopējiem izdevumiem. Salīdzinot ar 2020. gadu izdevumi precēm un pakalpojumiem palielināti par 9,6% jeb 76,9 milj. *euro*. Lielākais izdevumu palielinājums paredzēts Nacionālo bruņoto spēku uzturēšanai Aizsardzības ministrijas budžetā, Satversmes aizsardzībai.

*Procentu izdevumiem* 2021. gadā paredzēti 232,7 milj. *euro*. Salīdzinot ar 2020. gadu, to apjoms palielināts par 7,3 milj. *euro* jeb 3,2%.

*Subsīdijām un dotācijām* 2021. gadā paredzēti 2 699,0 milj. *euro* jeb 25,1% no kopējiem izdevumiem. Salīdzinot ar 2020. gadu, to apjoms palielināts par 350,4 milj. *euro* jeb 14,9%. Palielinājums galvenokārt saistīts ar plānoto finansējumu budžeta 74.resora 80.00.00 programmā. Savukārt, valsts pamatfunkciju īstenošanai paredzētais finansējums palielinās saistībā ar papildu finansējuma piešķiršanu ārstniecības personu darba samaksas pieauguma nodrošināšanai u.c.

*Sociāla rakstura maksājumiem un kompensācijām* 2021. gadā paredzēti 3 608,2 milj. *euro* jeb 33,5% no kopējiem izdevumiem. Salīdzinot ar 2020. gadu, to apjoms palielinājies par 216,8 milj. *euro* jeb 6,4%. Palielinājums galvenokārt saistīts ar papildu piešķirto finansējumu atbalstam minimālo ienākumu palielināšanai saistībā ar Satversmes tiesas spriedumiem labklājības jomā (minimālo pensiju paaugstināšanai, valsts sociālā nodrošinājuma pabalsta apmēra pārskatīšanai, ar valsts sociālā nodrošinājuma pabalsta un pensiju apmēru pārskatīšanu saistītiem pakalpojumiem, atbalstam bērniem apgādnieka nāves gadījumā, IT sistēmu pielāgošanai), kā arī 2020. gadā veiktās pensiju indeksācijas nodrošināšanu 2021. gadā u.c.;

*Kārtējie maksājumi Eiropas Savienības budžetā un izdevumi starptautiskajai sadarbībai* 2021. gadā plānoti 393,2 milj. *euro* apmērā jeb 3,7% no kopējiem izdevumiem. Salīdzinot ar 2020. gadu, to apjoms palielināts par 9,7% jeb 34,6 milj. *euro*. Palielinājums paredzēts kārtējiem maksājumiem Eiropas Savienības budžetā atbilstoši precizētajām prognozēm.

*Transfertiem viena budžeta ietvaros un uzturēšanas izdevumu* *transfertiem starp budžeta veidiem* 2021. gadā paredzēti 1052,1 milj. *euro* jeb 9,8% no kopējiem izdevumiem. Salīdzinot ar 2020. gadu, to apjoms palielināts par 63,4 milj. *euro* jeb 6,4%. Tajā skaitā palielināti izdevumi pašvaldību finanšu izlīdzināšanas fondam, kā arī paredzēts papildu finansējums mērķdotācijām pašvaldībām pedagogu darba samaksas pieauguma grafika īstenošanai pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā u.c.

*Kapitālajiem izdevumiem* 2021. gadā paredzēti 620,4 milj. *euro* jeb 5,8% no kopējiem izdevumiem. Salīdzinot ar 2020. gadu, tie samazināti par 58,6 milj. *euro* jeb 8,6%. Samazinājums galvenokārt saistīts ar finansējuma samazinājumu 2021.gadam valsts autoceļu uzturēšanai un atjaunošanai un nozaru ministriju budžetos plānotajiem izdevumiem Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem.

***5.3. attēls* Valsts budžeta izdevumi atbilstoši ekonomiskajām kategorijām no 2020. līdz 2023. gadam, milj. *euro***

**I. Valsts pamatbudžeta un speciālā budžeta izdevumu kopsavilkums**

Valsts budžets sastāv no **pamatbudžeta** un **speciālā budžeta**.

Lai nodrošinātu sabiedrībai uzskatāmu priekštatu par to, kādi resursi ir iesaistīti valsts pamatfunkciju īstenošanā un kādi Eiropas Savienības un citu ārvalstu politiku instrumentu pasākumu ieviešanā, visi gadskārtējā valsts budžeta izdevumi tiek nodalīti šādās sadaļās:

* valsts pamatfunkciju īstenošana;
* Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošana.

**Valsts pamatbudžeta izdevumi** 2021. gadā plānoti 7 840,1 milj. *euro* apmērā. Izdevumu palielinājums, salīdzinot ar 2020. gada plānu, ir 8,3% jeb 602,0 milj. *euro*.

Valsts pamatfunkciju īstenošanai 2021. gadā paredzēts finansējums 6 296,8 milj. *euro* apmērā jeb 80,3% no kopējiem valsts pamabudžeta izdevumiem.

Eiropas Savienības politiku instrumentu un pārējās ārvalstu finanšu palīdzības finansēto un līdzfinansēto projektu un pasākumu īstenošanai 2021. gadā paredzēts finansējums 1 543,3 milj. *euro* apmērā jeb 19,7% no kopējiem valsts pamatbudžeta izdevumiem. Apstiprinātajiem projektiem un pasākumiem finansējums 969,9 milj. *euro* apmērā paredzēts ministriju un citu centrālo valsts iestāžu budžetos, bet projektiem, kuri vēl tiks apstiprināti, finansējums 573,4 milj. *euro* apmērā ieplānots budžeta 74.resora 80.00.00 programmā.

***5.4.attēls* Valsts pamatbudžeta izdevumi no 2020. līdz 2023.gadam, milj. *euro***

8 068,4

7 831,8

7 840,1

7 238,1

6 130,3

Likumprojektā “Par valsts budžetu 2021. gadam” paredzēts finansējums **ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanas nodrošināšanai** **1 543 342 822 *euro*** apmērā.

***5.1. tabula* Izdevumi ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai, *euro***

| ES politiku instruments, pārējā ārvalstu finanšu palīdzība | 2021. gada projekts |
| --- | --- |
| **Pamatbudžetā – kopā** | **1 543 342 822** |
| *tajā skaitā* |   |
| **Ministriju un citu centrālo valsts iestāžu budžetos ieplānotais finansējums sadalījumā pa ES politiku instrumentiem un pārējo ārvalstu finanšu palīdzību** | **969 934 583** |
| Eiropas transporta, telekomunikāciju un enerģijas infrastruktūras tīkli un Eiropas infrastruktūras savienošanas instruments | **108 791 667** |
| Kohēzijas fonds (2014-2020) | **84 475 054** |
| Eiropas Reģionālās attīstības fonds (2014-2020) | **363 641 450** |
| Eiropas Sociālais fonds (2014-2020) | **99 392 922** |
| Eiropas Lauksaimniecības garantiju fonds (2014-2020) | **51 335 006** |
| Eiropas Lauksaimniecības fonds lauku attīstībai (2014-2020) | **131 006 398** |
| Eiropas Zivsaimniecības fonds (EZF) un Eiropas Jūrlietu un zivsaimniecības fonds (EJZF) (2014-2020) | **31 433 711** |
| Eiropas Kopienas iniciatīvas | **9 399 772** |
| 3.mērķis "Eiropas teritoriālā sadarbība" | **27 503 463** |
| Citi Eiropas Savienības politiku instrumenti | **52 547 318** |
| Eiropas Ekonomikas zonas un Norvēģijas finanšu instrumentu finansētie projekti | **8 176 712** |
| Citi ārvalstu finanšu palīdzības līdzfinansētie projekti | **2 231 110** |
| **Budžeta resora „74.Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” plānotais finansējums** | **573 408 239** |

**Valsts speciālā budžeta** **izdevumi** 2021. gadam plānoti 3 172,6 milj. *euro* apmērā, kas, salīdzinot ar 2020. gada plānu, veido palielinājumu par 6,6% jeb 195,6 milj. *euro*.

***5.5.attēls* Valsts speciālā budžeta izdevumi no 2020. līdz 2023. gadam, milj. *euro***

*apakšprogrammas līmenī tiek izslēgti savstarpējie transferti*

**II. Papildu finansējums nozaru (t.sk. starpnozaru) prioritārajiem pasākumiem**

Ministru kabineta 2020. gada 22. septembra sēdē (protokola Nr.55 38.§, 3.punkts), izskatot informatīvo ziņojumu “Par priekšlikumiem valsts budžeta ieņēmumiem un izdevumiem 2021. gadam un ietvaram 2021. – 2023. gadam”, tika atbalstīti prioritārie pasākumi ministrijām un citām centrālajām valsts iestādēm, tai skaitā neatkarīgajām institūcijām 2021. – 2023. gadam. **2021. gadam valsts budžeta prioritārajiem pasākumiem atbalstīts finansējums 335 516 474 *euro*** apmērā.

***5.2. tabula* Prioritārajiem pasākumiem papildu piešķirtais finansējums no 2021. gada līdz 2023. gadam*, euro***

| Prioritāra pasākuma nosaukums | 2021. gads | 2022. gads | 2023. gads |
| --- | --- | --- | --- |
| **PAVISAM KOPĀ:** | **335 516 474** | **341 578 254** | **339 677 346** |
| *pamatbudžets* | *335 506 105* | *341 567 885* | *339 666 977* |
| *tai skaitā transferts uz speciālo budžetu (konsolidējama pozīcija)* | *57 742 012* | *57 937 235* | *58 172 080* |
| *speciālais budžets* | *57 752 381* | *57 947 604* | *58 182 449* |
| **I. Neatkarīgo institūciju prioritārie pasākumi kopā:** | **19 369 708** | **17 701 691** | **17 659 683** |
| **05. Tiesībsarga birojs** | **209 657** | **370 858** | **370 858** |
| Atlaišanas pabalsts tiesībsargam | 5 152 | 0 | 0 |
| Tiesībsarga biroja kapacitātes stiprināšana | 204 505 | 370 858 | 370 858 |
| **19. Tieslietu ministrija (Zemesgrāmatu nodaļas, rajonu (pilsētu) tiesas un apgabaltiesas, Datu valsts inspekcija)** | **5 998 504** | **4 789 295** | **4 844 245** |
| Tiesu darbinieku mēnešalgu paaugstināšana | 3 405 139 | 3 405 139 | 3 405 139 |
| Tiesnešu un tiesu darbinieku kompetenču stiprināšana | 74 255 | 154 483 | 154 483 |
| Videokonferenču un datortehnikas infrastruktūras pilnveidošana | 658 000 | 0 | 0 |
| Drošības sistēmu ieviešana tiesās | 387 737 | 387 800 | 417 750 |
| Apsardzes nodrošināšana valsts noslēpuma objektos | 230 413 | 230 413 | 230 413 |
| Tiesu telpu nomas maksas segšana | 1 650 | 1 650 | 1 650 |
| E-lietas ieviešana tiesvedības procesā | 631 500 | 0 | 25 000 |
| Mākoņpakalpojumu licenču atjaunošana un uzturēšana | 158 469 | 158 469 | 158 469 |
| Vispārīgās datu aizsardzības regulas piemērošana un tās uzlikto funkciju nodrošināšana | 56 449 | 56 449 | 56 449 |
| Iestāžu izvietošana jaunuzceltajā tieslietu nozares administratīvajā centrā Jēkabpilī  | 394 892 | 394 892 | 394 892 |
| **24. Valsts kontrole** | **378 388** | **378 388** | **361 888** |
| Valsts kontroles (VK) revīziju rezultātu ietekmes stiprināšana efektīvas, atbildīgas, pārredzamas publiskās pārvaldes attīstībai | 378 388 | 378 388 | 361 888 |
| **28. Augstākā tiesa** | **567 461** | **590 961** | **510 503** |
| Latvijas Republikas Augstākās tiesas darbinieku atalgojuma palielināšana | 468 003 | 468 003 | 468 003 |
| Augstākās tiesas informācijas tehnoloģiju infrastruktūras mobilitātes attīstīšana | 45 000 | 68 500 | 42 500 |
|  Augstākās tiesas Administratīvā departamenta kapacitātes palielināšana | 54 458 | 54 458 |   |
| **30. Satversmes tiesa** | **376 427** | **75 041** | **75 041** |
| Satversmes tiesas administratīvās pārvaldības stiprināšana | 70 009 | 65 111 | 65 111 |
| Stiprināt Satversmes tiesas funkcionālo kapacitāti | 81 735 | 0 | 0 |
| Stiprināt tiesas analītisko kapacitāti | 9 930 | 9 930 | 9 930 |
| Satversmes tiesas tiesneša atlaišanas pabalsts | 14 753 | 0 | 0 |
| Satversmes tiesas darbības un attīstības nodrošināšana, kā arī dialoga ar sabiedrību veicināšana | 200 000 | 0 | 0 |
| **32. Prokuratūra** | **2 924 860** | **2 582 737** | **2 582 737** |
| Prokuratūras darbinieku atalgojuma palielināšana  | 1 635 887 | 1 635 887 | 1 635 887 |
| Eiropas deleģēto prokuroru biroja izveide un darbība  | 1 115 939 | 886 290 | 886 290 |
| Prokuratūras informācijas tehnoloģiju infrastruktūras uzturēšana un nepieciešamā drošības līmeņa nodrošināšana  | 70 540 | 11 156 | 11 156 |
| Iestāžu izvietošana jaunuzceltajā tieslietu nozares administratīvajā centrā Jēkabpilī  | 102 494 | 49 404 | 49 404 |
| **47. Radio un televīzija** | **8 914 411** | **8 914 411** | **8 914 411** |
| VSIA "Latvijas Radio" attīstība pēc iziešana no reklāmas tirgus | 2 204 175 | 2 204 175 | 2 204 175 |
| VSIA "Latvijas Televīzija" attīstība pēc iziešanas no reklāmas tirgus | 6 140 236 | 6 140 236 | 6 140 236 |
| Aktuālie informatīvās telpas drošības pasākumi (Mākoņtehnoloģiju pakalpojums) | 30 000 | 30 000 | 30 000 |
| Padomes monitoringa apjoma palielināšana | 40 000 | 40 000 | 40 000 |
| Sabiedriskā pasūtījuma satura veidošana komerciālajos elektroniskajos plašsaziņas līdzekļos, stiprinot Latvijas informatīvo telpu | 500 000 | 500 000 | 500 000 |
| **III. Ministriju un citu centrālo valsts budžeta iestāžu prioritārie pasākumi kopā:** | **316 146 766** | **323 876 563** | **322 017 663** |
| *pamatbudžets* | *316 136 397* | *323 866 194* | *322 007 294* |
| *tai skaitā transferts uz speciālo budžetu (konsolidējama pozīcija)* | *57 742 012* | *57 937 235* | *58 172 080* |
| *speciālais budžets* | *57 752 381* | *57 947 604* | *58 182 449* |
| **04. Korupcijas novēršanas un apkarošanas birojs** | **1 535 000** | **2 000 000** | **3 000 200** |
| Biroja amatpersonu (darbinieku) konkurētspējīgs atalgojums | 1 500 000 | 2 000 000 | 3 000 200 |
| Korupcijas novēršanas un apkarošanas biroja fiziskās drošības pasākumu ieviešana un uzlabošana | 35 000 | 0 | 0 |
| **10. Aizsardzības ministrija** | **839 582** | **839 582** | **839 582** |
| Ārstniecības personu darba samaksas pieauguma nodrošināšana | 839 582 | 839 582 | 839 582 |
| **12. Ekonomikas ministrija** | **5 000 000** | **0** | **0** |
| Mājokļu garantiju atbalsta programma | 5 000 000 | 0 | 0 |
| **14. Iekšlietu ministrija (Valsts drošības dienests)** | **687 602** | **657 351** | **657 351** |
| Valsts drošības dienesta darbības prioritāro jomu stiprināšana | 277 887 | 247 636 | 247 636 |
| Tiesiskā regulējuma īstenošana | 26 157 | 26 157 | 26 157 |
| Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 78 797 | 78 797 | 78 797 |
| Ārstniecības personu darba samaksas pieauguma nodrošināšana | 304 761 | 304 761 | 304 761 |
| **15. Izglītības un zinātnes ministrija** | **13 354 827** | **11 603 344** | **11 603 344** |
| XII Latvijas Skolu jaunatnes dziesmu un deju svētku nodrošināšana | 4 080 816 | 0 | 0 |
| Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā  | 4 858 960 | 7 188 293 | 7 188 293 |
| Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 4 292 578 | 4 292 578 | 4 292 578 |
| Ārstniecības personu darba samaksas pieauguma nodrošināšana | 122 473 | 122 473 | 122 473 |
| **16. Zemkopības ministrija** | **709 721** | **720 375** | **720 375** |
| Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā  | 21 308 | 31 962 | 31 962 |
| Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 688 413 | 688 413 | 688 413 |
| **17. Satiksmes ministrija** | **9 502 428** | **9 832 500** | **6 957 500** |
| Abonēto preses izdevumu piegādes radīto zaudējumu kompensācija | 6 627 428 | 0 | 0 |
| 2021.gada abonēto preses izdevumu piegādes radīto zaudējumu kompensācija un atbalsts abonēto preses izdevumu piegādēm 2022., 2023. un turpmākajiem gadiem | 2 875 000 | 9 832 500 | 6 957 500 |
| **18. Labklājības ministrija** | **73 431 862** | **74 001 170** | **74 226 957** |
| *pamatbudžets* | 73 421 493 | 73 990 801 | 74 216 588 |
| *tai skaitā transferts uz speciālo budžetu (konsolidējama pozīcija)* | *57 742 012* | *57 937 235* | *58 172 080* |
| *speciālais budžets* | 57 752 381 | 57 947 604 | 58 182 449 |
| Ilgstošas sociālās aprūpes pakalpojuma kvalitātes uzlabošana *(pamatbudžets)* | 685 155 | 685 155 | 685 155 |
| Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā  *(pamatbudžets)* | 23 616 | 35 424 | 35 424 |
| Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) *(pamatbudžets)* | 60 349 | 60 349 | 60 349 |
| Ārstniecības personu darba samaksas pieauguma nodrošināšana | 3 582 828 | 3 582 828 | 3 582 828 |
| *pamatbudžets* | *3 572 459* | *3 572 459* | *3 572 459* |
| *speciālais budžets* | *10 369* | *10 369* | *10 369* |
| ***Atbalsts minimālo ienākumu palielināšanai:*** | ***69 079 914*** | ***69 637 414*** | ***69 863 201*** |
| *pamatbudžets* | 69 079 914 | 69 637 414 | 69 863 201 |
| *tai skaitā transferts uz speciālo budžetu (konsolidējama pozīcija)* | ***57 742 012*** | ***57 937 235*** | ***58 172 080*** |
| *speciālais budžets* | 57 742 012 | 57 937 235 | 58 172 080 |
| Minimālo pensiju paaugstināšana *(pamatbudžets)* | 51 241 272 | 51 455 327 | 51 686 231 |
| *tai skaitā transferts uz speciālo budžetu (konsolidējama pozīcija)* | *51 241 272* | *51 455 327* | *51 686 231* |
| *speciālais budžets* | 51 241 272 | 51 455 327 | 51 686 231 |
| Valsts sociālā nodrošinājuma pabalsta apmēra pārskatīšana *(pamatbudžets)* | 10 195 604 | 10 741 027 | 10 865 062 |
| Ar valsts sociālā nodrošinājuma pabalsta un pensiju apmēru pārskatīšanu saistītie pakalpojumi  *(pamatbudžets)* | 2 224 928 | 2 199 964 | 2 197 987 |
| *tai skaitā transferts uz speciālo budžetu (konsolidējama pozīcija)* | *1 595 289* | *1 576 457* | *1 580 398* |
| *speciālais budžets* | 1 595 289 | 1 576 457 | 1 580 398 |
| Atbalsts bērniem apgādnieka nāves gadījumā *(pamatbudžets)* | 5 092 381 | 5 111 323 | 5 113 921 |
| *tai skaitā transferts uz speciālo budžetu (konsolidējama pozīcija)* | *4 905 451* | *4 905 451* | *4 905 451* |
| *speciālais budžets* | 4 905 451 | 4 905 451 | 4 905 451 |
| IT sistēmu pielāgošana  *(pamatbudžets)* | 325 729 | 129 773 |   |
| **19. Tieslietu ministrija**  | **1 070 613** | **1 012 172** | **1 012 172** |
| Satversmes aizsardzības biroja darbības nodrošināšana  | 61 160 | 0 | 0 |
| Satversmes aizsardzības biroja darbības nodrošināšana  | 26 157 | 26 157 | 26 157 |
| Satversmes aizsardzības biroja darbības nodrošināšana  | 300 000 | 300 000 | 300 000 |
| Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā  | 5 903 | 8 622 | 8 622 |
| Ārstniecības personu darba samaksas pieauguma nodrošināšana | 677 393 | 677 393 | 677 393 |
| **22. Kultūras ministrija**  | **3 887 059** | **4 636 526** | **4 636 526** |
| Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā  | 3 102 855 | 3 852 322 | 3 852 322 |
| Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 784 204 | 784 204 | 784 204 |
| **25. Pārresoru koordinācijas centrs** | **431 185** | **431 185** | **431 185** |
| Pedagoģiski psiholoģiskā atbalsta dienests | 431 185 | 431 185 | 431 185 |
| **29. Veselības ministrija** | **179 608 808** | **179 400 571** | **179 190 684** |
| Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā  | 27 429 | 40 235 | 40 235 |
| Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 1 301 552 | 1 301 552 | 1 301 552 |
| Ārstniecības personu darba samaksas pieauguma nodrošināšana | 176 697 347 | 176 697 347 | 176 697 347 |
| ***Atbalsts minimālo ienākumu palielināšanai:*** | ***1 582 480*** | ***1 361 437*** | ***1 151 550*** |
| Veselības aprūpes pakalpojumu (pacientu līdzmaksājumu kompensācija, ambulatorai ārstēšanai paredzēto zāļu iegādes izdevumu kompensācija) nodrošināšana trūcīgām pilngadīgām personām saistībā ar trūcīgas mājsaimniecības ienākumu sliekšņa paaugstināšanu  | 1 582 480 | 1 361 437 | 1 151 550 |
| **62. Mērķotācijas pašvaldībām** | **26 088 079** | **38 741 787** | **38 741 787** |
| Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā  | 25 307 416 | 37 961 124 | 37 961 124 |
| Ārstniecības personu darba samaksas pieauguma nodrošināšana | 780 663 | 780 663 | 780 663 |

Ministru kabineta 2020. gada 2. septembra sēdē (protokola Nr.51 55.§, 2. punkts), izskatot informatīvo ziņojumu “Par pasākumiem Covid-19 krīzes pārvarēšanai un ekonomikas atlabšanai 2020. un 2021. gadam”, tika atbalstīti **pasākumi 2021. gadam Covid-19 krīzes pārvarēšanai un ekonomikas atlabšanai no valsts budžeta līdzekļiem 106 478 137 *euro***apmērā.

***5.3. tabula* Covid-19 krīzes pārvarēšanai un ekonomikas atlabšanai no valsts budžeta līdzekļiem atbalstītie pasākumi 2021.gadam, *euro***

| Budžeta resora, pasākuma nosaukums | 2021. gads |
| --- | --- |
|
| **KOPĀ:** | **106 478 137** |
| **03. Ministru kabinets** | **247 905** |
| Resora "Ministru kabinets" informatīvi tehnoloģiskās vides renovācija | 247 905 |
| **11. Ārlietu ministrija** | **5 288 050** |
| Informācijas un komunikāciju tehnoloģiju funkcionalitātes nodrošināšana pieaugošo kiberdraudu apstākļos | 2 539 000 |
| Latvijas Republikas diplomātisko un konsulāro pārstāvniecību telpu, drošības sistēmu un materiāltehniskais nodrošinājums | 740 000 |
| NATO ārlietu ministru sanāksmes organizēšana Latvijā  | 1 120 550 |
| Vēstniecības Austrālijā atvēršana un darbības nodrošināšana | 888 500 |
| **12. Ekonomikas ministrija** | **1 848 380** |
| Augstskolu un profesionālās izglītības iestāžu absolventu monitorings | 45 000 |
| Sabiedrības informēšanas kampaņa, iedzīvotāju motivēšana mācīties visas dzīves garumā un uzņēmumiem veikt ieguldījumus cilvēkkapitālā | 200 000 |
| Mājokļu garantiju atbalsta programma | 1 603 380 |
| **14. Iekšlietu ministrija** | **7 419 913** |
| Valsts robežsardzes un Valsts ugunsdzēsības un glābšanas dienesta amatpersonu ar speciālajām dienesta pakāpēm nodrošināšana ar nepieciešamo formas tērpu | 6 000 000 |
| Inovatīvu tehnoloģiju ilgtspējīga attīstība Iekšlietu ministrijas resorā | 1 419 913 |
| **15. Izglītības un zinātnes ministrija** | **15 885 555** |
| Platjoslu infrastruktūras (broadband) “vidējā jūdze”, internets skolām, mācību satura digitalizācija | 2 800 000 |
| Zinātnisko institūciju zinātnes izcilības un snieguma finansējuma nodrošinājums pētniecības specializācijas, izcilības un ietekmes stiprināšanai – vienotas akadēmiskās un zinātniskās karjeras sistēmas reformas ieviešanai un zinātnes un inovācijas lomas palielināšanai | 8 745 360 |
| Līdzfinansējuma nodrošinājums dalībai Eiropas Savienības pētniecības un tehnoloģiju attīstības programmās, t.sk. Apvārsnis  | 2 178 805 |
| Stipendiju apmēra un skaita palielinājums pirmā līmeņa profesionālās augstākās izglītības (koledžas), bakalaura un maģistra līmeņa studijām padotībā esošajām koledžām un augstskolām | 2 161 390 |
| **16. Zemkopības ministrija** | **304 118** |
| Stipendiju apmēra un skaita palielinājums pirmā līmeņa profesionālās augstākās izglītības (koledžas), bakalaura un maģistra līmeņa studijām padotībā esošajām koledžām un augstskolām | 304 118 |
| **18. Labklājības ministrija** | **2 477** |
| Stipendiju apmēra un skaita palielinājums pirmā līmeņa profesionālās augstākās izglītības (koledžas), bakalaura un maģistra līmeņa studijām padotībā esošajām koledžām un augstskolām | 2 477 |
| **22. Kultūras ministrija** | **11 441 918** |
| Kultūras attīstība Covid -19 krīzes pārvarēšanai un ekonomikas atlabšanai | 630 000 |
| Investīcijas Covid -19 krīzes pārvarēšanai un ekonomikas atlabšanai | 10 605 499 |
| Stipendiju apmēra un skaita palielinājums pirmā līmeņa profesionālās augstākās izglītības (koledžas), bakalaura un maģistra līmeņa studijām padotībā esošajām koledžām un augstskolām | 206 419 |
| **29. Veselības ministrija** | **49 676 967** |
| SIA “Daugavpils reģionālā slimnīca” intensīvās terapijas nodaļas paplašināšanai, izolācijas boksu izveidei, pacientu plūsmu nodalīšanai  | 1 435 831 |
| SIA "Vidzemes slimnīca" intensīvās terapijas nodaļas paplašināšanai, izolācijas boksu izveidei, pacientu plūsmu nodalīšanai | 2 810 108 |
| SIA “Liepājas reģionālā slimnīca” intensīvās terapijas nodaļas paplašaināšanai, izolācijas boksu izveidei, pacientu plūsmu nodalīšanai | 2 900 108 |
| SIA "Rēzeknes slimnīca" intensīvās terapijas nodaļas paplašināšanai, izolācijas boksu izveidei, pacientu plūsmu nodalīšanai | 2 900 108 |
| SIA "Ziemeļkurzemes reģionālā slimnīca" intensīvās terapijas nodaļas paplašināšanai, izolācijas boksu izveidei, pacientu plūsmu nodalīšanai | 2 900 108 |
| NMP dienesta Operatīvās vadības centra nepārtrauktas darbības nodrošināšana ikdienā un ārkartējās situācijas gadījumos, tai skaitā COVID-19 apstākļos | 499 458 |
| E-veselības sistēmas pilnveidošana (laboratorijas izmeklējumu rezultātu pieejamības nodrošināšanai e-vidē) | 612 744 |
| Covid-19 krīzes pārvarēšanai un ekonomikas atlabšanai, tai skaitā VSIA "Paula Stradiņa klīniskā universitātes slimnīca" A2 korpusa pilnas funkcionalitātes nodrošināšanai, 15., 32. un 109.korpusu renovācijai un pakalpojumu pieejamības uzlabošanai, VSIA "Bērnu klīniskā universitātes slimnīca" ambulatorā korpusa ar uzņemšanu un observācijas nodaļas būvniecībai un pakalpojumu pieejamības uzlabošanai, SIA "Rīgas Austrumu klīniskā universitātes slimnīca" pakalpojumu pieejamības uzlabošanai un VSIA "Slimnīca "Ģintermuiža"" stacionārās uzņemšanas nodaļas pārbūvei atbilstoši Ministru kabineta 2020.gada 2.septembra sēdes prot. Nr.51 55§. 2.punktam | 35 232 906 |
| Stipendiju apmēra un skaita palielinājums pirmā līmeņa profesionālās augstākās izglītības (koledžas), bakalaura un maģistra līmeņa studijām padotībā esošajām koledžām un augstskolām | 385 596 |
| **74. Gadskārtējā valsts budžeta izpildes procesā pārdalāmais finansējums** | **14 362 854** |
| Demogrāfijas pasākumi | 13 396 620 |
| Līdzekļi neparedzētiem gadījumiem | 966 234 |